ПРОЛЕТНИ КОЛЕБАНИЯ: Дъжд и гръмотевици ще има днес, но...
ПРОЛЕТНИ КОЛЕБАНИЯ: Дъжд и гръмотевици ще има днес, но температурите скачат до 25 градуса
Горещините продължават и днес. Температурите ще надскочат нормалните стойности за това време на годината. Облачността ще се увеличава. След обяд в западните и централни райони ще се развива купесто-дъждовна облачност и ще има краткотрайни валежи от дъжд с гръмотевици. Ще е почти тихо. Ще се задържи топло с минимални температури от 4° до 9°, максимални - между 20° и 25°. Такава е прогнозата на Националния институт по метеорология и хидрология БАН.
ВРЕМЕТО ПРЕЗ АПРИЛ: Температурите скачат от минус 1 до 33 градуса! За Великден идва дъжд
Най-ниските температури през април у нас ще са между...
По Черноморието ще има разкъсана облачност. Ще духа слаб до умерен югоизточен вятър, който по-късно след обяд ще се ориентира от североизток. Максималните температури ще са от 11-16°. Температурата на морската вода е 8-9°. Вълнението на морето ще е 2-3 бала.
В планините след обяд ще се развива купесто-дъждовна облачност и в масивите от западната половина от страната ще има краткотрайни валежи от дъжд с гръмотевици. Ще духа слаб до умерен вятър от юг-югозапад, като по-високите части временно ще се усили. Максималната температура на височина 1200 метра ще е около 14°, на 2000 метра – около 6°.
През нощта срещу петък и в петък в северозападната половина от страната на много места ще превали и прегърми, ще духа слаб до умерен вятър от север-северозапад и дневните температури ще се понижат с 5-7°. Над Източна България облачността ще е разкъсана, предимно значителна, но вероятността за валежи е малка. Отначало ще е почти тихо, по-късно ще се появи слаб североизточен вятър.
В събота и неделя вятърът навсякъде ще се ориентира от изток-североизток и ще се усили, особено в Източна България, където ще е и временно силен. Облачността ще е променлива, често значителна. Първия ден на места, повече в Южна България, ще превали краткотраен дъжд с гръмотевици. Втория ден вероятността за валежи е по-малка. Преобладаващите максимални температури ще бъдат между 14° и 19°, а минималните – между 4° и 9°.